Diari Oficial de la Generalitat Valenciana


Sumari del DOGV 3819, del 22-08-2000 (2000/6376)

Notificació a Felipe Heredia Jiménez, carrer Llaurí, 7-9ª de Paterna (València) la resolució del conseller d'Obres Públiques, Urbanisme i Transports sobre el recurs d'alçada amb el número de ref. interna R-111/00.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3819

Data del DOGV
:   22-08-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/6376


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Felipe Heredia Jiménez, carrer Llaurí, 7-9ª de Paterna (València) la resolució del conseller d'Obres Públiques, Urbanisme i Transports sobre el recurs d'alçada amb el número de ref. interna R-111/00. [2000/6376]
  
De conformitat amb el que estableix l'article 59.4 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú, es notifica al Sr. Felipe Heredia Jiménez, c/ Llaurí, 7-9a de Paterna (València) la resolució del conseller d'Obres Públiques, Urbanisme i Transports sobre el Recurs d'alçada amb el número de referència interna R-111/00.
  
Antecedents: Cronològicament exposats, els fets essencials relatius a aquest expedient (s'adjunta la documentació justificativa d'aquests), són els següents:
  
1r. En aquesta 02/06/1995 s'adjudica a Felipe Heredia Jiménez, l'habitatge situat a Paterna, c/Llaurí núm. 7 porta 9a, en règim d'arrendament (document núm. 1).
  
2n. Des de la posada en facturació (agost de 1995) fins ara el Sr. Heredia Jiménez només ha abonat un rebut dels 50 emesos. Ha generat un deute de 532.482 PTA.
  
El 13 de gener de 1998, per a evitar el desnonament i facilitar el pagament, se li concedí un ajornament del deute aleshores generat (301.971 PTA.) consistent en el pagament de 9.000 PTA. (que ha sigut l'únic pagament efectuat pel reclamant) i acordà pagar mensualment 3.000 pessetes del deute i el rebut corrent (document núm. 2).
  
El 10 de juny de 1999 se li torna a donar oportunitat de pagar i se li requereix el pagament prèviament a l'inici del desnonament (document núm. 3).
  
El requerit fa cas omís al requeriment fet pel qual l'octubre de 1999 s'inicia el procediment de desnonament administratiu per falta de pagament per mitjà de requeriment de pagament de data 1 d'octubre de 1999, i l'interessat es nega a rebre la notificació (document núm. 4).
  
3r. En data 12 de gener de 2000 es dicta resolució (document núm. 5) notificat el 20 de gener de 2000, i l'interessat es torna a negar a rebre-la.
  
4t. Finalment el 17/02/2000 interposa recurs d'alçada (document núm. 6).
  
I. Fonaments de dret.
  
L'article 141 en relació amb l'article 138 ambdós del Decret 2114/68, de 24 de juliol sobre Reglament d'Habitatges de Protecció Oficial, en relació també amb l'article 30 del RD. 2960/1976, de 12 de juliol, pel qual s'aprova el TR. de la Legislació d'Habitatges de Protecció Oficial, i 114, 8a de la LAU, hui 27.2.c de la LAU 29/1994 de 24 de novembre, que inclouen entre les causes legals de desnonament administratiu d'habitatges de promoció pública: La «Falta de pagament de les rendes pactades en el contracte d'arrendament...»
  
II. Contestació a al·legacions.
  
Contestació a la primera, segona i tercera:
  
Les rendes dels habitatges de promoció pública són adequades als ingressos dels adjudicataris, així es tingué en compte en l'adjudicació de l'habitatge al Sr. Heredia Jiménez.
  
És clara l'absoluta falta de voluntat de compliment del reclamant, ja que no ha pagat ni un sol rebut corrent de les 49 mensualitats emeses (quatre anys sense pagar), (document núm. 7).
  
La resolució dictada s'ha fet seguint rigorosament els tràmits legals i d'acord amb el procediment administratiu referit.
  
La voluntat d'evitar el desnonament per part de l'administració és evident ja que l'any 1998 s'acordà amb el Sr. Heredia un ajornament del deute, i havia de fer un primer pagament de 9.000 pessetes i mensualment 3.000 PTA. més el rebut corrent, amb possibilitat de bonificació de fins a un 90%.
  
L'interessat pagà les 9.000 PTA. i des d'aleshores (agost 98) no ha tornat a pagar ni un sol rebut. En juny de 1999 se'l torna a requerir prèviament al desnonament, i arriba al dia de hui i continua sense abonar ni un sol rebut.
  
Contestació a la quarta:
  
No ha existit defecte en la notificació dels requeriments ni en els tràmits del procediment ja que el mateix interessat firmà l'ajornament del deute l'any 1998 i la notificació s'efectuà, segons consta en l'expedient en la diligència, davant la negativa de l'interessat, a través dels agents de l'autoritat, els policies locals de l'Ajuntament de Paterna núm. 123 (en el requeriment) i núm. 43 (en la resolució). En aquesta diligència consta la negativa de l'interessat a rebre la notificació. No sembla, d'una altra banda, que existisca indefensió de l'interessat per no haver tingut coneixement de l'expedient, ja que s'ha presentat, ha sigut part, ha firmat ajornaments de pagament i recorregut, per la qual cosa queda clar que ha conegut el procediment i tingut oportunitats de posar fi a aquest.
  
Encara en aquest moment pot evitar el desallotjament efectiu per mitjà del pagament del que deu, ja que l'article 142 paràgraf cinqué últim incís, del Decret 2114/68, de 24 de juliol sobre Reglament d'Habitatges de Protecció Oficial, conclou: «...La resolució es portarà a efecte si no és que abans pague l'interessat l'import total del deute».
  
Es dedueix que el recurrent en alçada incorre en reiterada causa de desnonament: La falta de pagament de les rendes de l'habitatge de promoció pública adjudicada en arrendament, ja que només ha satisfet un sol rebut (mensualitat) en quatre anys.
  
Resolució
  
Vista la proposta de resolució del director general d'Arquitectura i Habitatge, els fets, les disposicions legals esmentades i les de general aplicació.
  
Vist l'expedient, es dedueix que queda suficientment acreditat que l'adjudicatari de l'habitatge situat a Paterna, c/Llaurí núm. 7 porta 9a, incorre en causa de desnonament per reiterada falta de pagament de les rendes.
  
Vistos els fets, les disposicions legals esmentades i les de general aplicació, així com la proposta del director general d'Arquitectura i Habitatge, el conseller d'Obres Públiques Urbanisme i Transports
  
Resol la desestimació del recurs d'alçada.
  
Contra aquesta resolució, que posa fi a la via administrativa, es pot interposar recurs contenciós administratiu davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors a partir de l'endemà d'haver rebut aquesta notificació.
  
Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició d'aquest, tot això de conformitat amb el que preveuen els articles 52.2.f) i 58 de la Llei Reguladora de la Jurisdicció Contenciosa Administrativa de 27 de desembre de 1956, i l'article 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga exercitar qualsevol altre recurs que es considere oportú.